|  |  |  |  |  |  |  |
| --- | --- | --- | --- | --- | --- | --- |
| Številka: 007-39/2024/10 | | | | | | |
| Ljubljana, 8. 4. 2024 | | | | | | |
| EVA: 2024-2180-0003 | | | | | | |
| **GENERALNI SEKRETARIAT VLADE REPUBLIKE SLOVENIJE**  [**ipp.gsv@gov.si**](mailto:ipp.gsv@gov.si) | | | | | | |
| **ZADEVA: Uredba o načinu ugotavljanja pogojev in meril za dodelitev investicijskih spodbud ter pogojev za strateško investicijo – predlog za obravnavo** | | | | | | | | | |
| **1. Predlog sklepa vlade:** | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na ... seji dne ... sprejela naslednji  SKLEP:  Vlada Republike Slovenije je izdala Uredbo o načinu ugotavljanja pogojev in meril za dodelitev investicijskih spodbud ter pogojev za strateško investicijo in jo objavi v Uradnem listu Republike Slovenije.    Barbara Kolenko Helbl  GENERALNA SEKRETARKA  Priloga:   * Predlog Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo   Sklep prejmejo:   * Generalni sekretariat Vlade Republike Slovenije, * Ministrstvo za finance, * Ministrstvo za gospodarstvo, turizem in šport, * Ministrstvo za visoko šolstvo, znanost in inovacije, * Služba Vlade Republike Slovenije za zakonodajo. | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Jernej Salecl, generalni direktor Direktorata za industrijo, podjetništvo in internacionalizacijo * Dušanka Šolaja, vodja Sektorja za internacionalizacijo in spodbujanje investicij, Direktorat za industrijo, podjetništvo in internacionalizacijo * Jure Vozelj, Sektor za internacionalizacijo in spodbujanje investicij, Direktorat za industrijo, podjetništvo in internacionalizacijo | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| / | | | | | | | | | |
| **5. Kratek povzetek gradiva:**  Uredba 651/2014/EU, ki je bila nazadnje spremenjena dne 23. 6. 2023, določa pogoje za državno pomoč, ki je združljiva s pravili delovanja notranjega trga in konkurence v EU. Predmetna uredba ureja različne oblike pomoči, vključno z regionalno pomočjo, pomočjo za male in srednje velike gospodarske družbe ter pomoč za raziskave, razvoj ter inovacije, po katerih se med drugim dodeljuje tudi pomoč po Zakonu o spodbujanju investicij. Spremembe nekaterih določb Uredbe 651/2014/EU zahtevajo uskladitev Zakona o spodbujanju investicij in Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo, s čimer se želi zagotoviti skladnost nacionalnih pravil o dodeljevanju pomoči z evropskimi pravili o državni pomoči. S predlogom Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo se tako usklajuje vsebina določb z določbami Uredbe 651/2014/EU, hkrati pa predstavlja konsolidirano besedilo prvotne uredbe in vseh njenih poznejših sprememb. | | | | | | | | | |
| **6. Presoja posledic za:** | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | NE |
| b) | usklajenost slovenskega pravnega reda s pravnim redom Evropske unije | | | | | | | | DA |
| c) | administrativne posledice | | | | | | | | NE |
| č) | gospodarstvo, zlasti mala in srednja podjetja ter konkurenčnost podjetij | | | | | | | | NE |
| d) | okolje, vključno s prostorskimi in varstvenimi vidiki | | | | | | | | NE |
| e) | socialno področje | | | | | | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | NE |
| **7.a Predstavitev ocene finančnih posledic nad 40.000 EUR:**  Finančnih posledic nad 40.000 EUR ni. | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | |
|  | | Tekoče leto (t) | | t + 1 | | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | 0 | | 0 | | 0 | | | 0 |
| Predvideno povečanje (+) ali zmanjšanje (**–**) prihodkov občinskih proračunov | | 0 | | 0 | | 0 | | | 0 |
| Predvideno povečanje (+) ali zmanjšanje (**–**) odhodkov državnega proračuna | | 0 | | 0 | | 0 | | | 0 |
| Predvideno povečanje (+) ali zmanjšanje (**–**) odhodkov občinskih proračunov | | 0 | | 0 | | 0 | | | 0 |
| Predvideno povečanje (+) ali zmanjšanje (**–**) obveznosti za druga javnofinančna sredstva | | 0 | | 0 | | 0 | | | 0 |
| **II. Finančne posledice za državni proračun** | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za  t + 1 |
| / | / | | / | | / | | | | / |
| **SKUPAJ** | | | | | / | | | | / |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
| / | / | | / | | / | | | | / |
| **SKUPAJ** | | | | |  | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | |
| Novi prihodki | | | Znesek za tekoče leto (t) | | | | | Znesek za t + 1 | |
|  | | |  | | | | |  | |
| **SKUPAJ** | | |  | | | | |  | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  Predlagane spremembe ne bodo imele vpliva na povečanje ali zmanjšanje javnofinančnih sredstev za izvajanje zakona oziroma uredbe.  Za izvajanje zakona in uredbe so sicer sredstva zagotovljena v državnem proračunu, pri proračunskem uporabniku Ministrstvo za gospodarstvo, turizem in šport, na naslednjih proračunskih postavkah:   * 59.640.973 EUR za leto 2024 in 41.251.127 EUR za leto 2025 na proračunski postavki 231756 – Spodbujanje investicij, in sicer za dodeljevanje subvencij, in * 3.434.000 EUR za leto 2024 in 3.444.000 EUR za leto 2025 na proračunski postavki 231790 – Spodbujanje internacionalizacije, in sicer za izvajanje aktivnosti spodbujanja investicij in internacionalizacije.   **II.a Pravice porabe za izvedbo predlaganih rešitev so zagotovljene:**  */*  **II.b Manjkajoče pravice porabe bodo zagotovljene s prerazporeditvijo:**  /  **II.c Načrtovana nadomestitev zmanjšanih prihodkov in povečanih odhodkov proračuna:** */* | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | |
|  | | | | | | | | | |
| Datum objave na portalu E-Demokracija: 29. 2. 2024  V razpravo, ki je trajala 30 dni, se je vključila Gospodarska zbornica Slovenije.  Bistvena mnenja, predlogi in pripombe, ki niso bili upoštevani in razlogi za neupoštevanje:   * + Predlog za dodatno razširitev definicije upravičenih stroškov. Pojasnjeno, da ministrstvo že sedaj kot upravičene stroške šteje vse tehnološko napredne in inovativne rešitve, ki prispevajo k digitalizaciji in avtomatizaciji proizvodnih procesov, v kolikor v Uredbi 651/2014/EU ni izrecno prepovedano sofinanciranje takšnih stroškov v okviru regionalne pomoči za naložbe ali pomoči za MSP.   + Povečanje deleža upravičenih stroškov neopredmetenih sredstev za velika podjetja. Pojasnjeno, da predlog ni skladen z določbami Uredbe 651/2014/EU.   + Predlog novega odstavka za dodatne spodbude za razvojno-raziskovalne projekte. Pojasnjeno, da je temu namenjen že obstoječi 4.a člen zakona.   + Predlog, da se večjo pozornost posveti kvalitativnim aspektom novih delovnih mest. Pojasnjeno, da da je potrebno v okviru investicije, ki bistveno prispeva k razvoju slovenskega gospodarstva, v katerikoli dejavnosti že sedaj ustvariti vsaj 5 visokokvalificiranih delovnih mest.   + Predlog, da se posebej poudari in nagrajuje investicije, ki presegajo minimalne zahteve za energetsko in snovno učinkovitost. Pojasnjeno, da merila »Vpliv gospodarske družbe in investicije na okolje, »Prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja«, »Prispevek investicije na področju blažitve podnebnih sprememb«, »Prispevek gospodarske družbe k okoljski odgovornosti lokalnega okolja in razogljičenju prometnega sektorja« že sedaj v veliki in zadostni meri spodbujajo naložbe v trajnostni razvoj in učinkovito uporabo virov.   + Predlog za dodatne spodbude za investicije, ki lahko imajo izrazit pozitiven socialno-ekonomski vpliv na manj razvite regije. Pojasnjeno, da je osnovni princip karte regionalnih pomoči, po kateri se določa intenzivnost pomoči, razvoj manj razvitih regij, saj je intenzivnost pomoči na območjih z manjšo razvitostjo večja. Poleg tega je možno dobiti dodatne točke pri ocenjevanju, če se investicija izvede na obmejnih problemskih območjih.   + Predlagan nov odstavek, ki bi poenostavil in pospešil postopke obravnave in odobritve vlog, da bi se zagotovila večja agilnost in odzivnost na potrebe podjetij. Pojasnjeno, da se strokovna komisija ministrstva, ki pregleduje in ocenjuje vloge, redno sestaja. Zaposleni na ministrstvu in javni agenciji SPIRIT Slovenija zainteresirana podjetja prav tako redno informirajo glede možnosti pridobitve spodbud po ZSInv in uredbi.   + Predlog vključitve novega merila za oceno stopnje inovativnosti projektov, ki bi nagrajevala projekte z visoko dodano vrednostjo in inovacijskim potencialom. Pojasnjeno, da merili »prednostna področja« in »stopnja tehnološke zahtevnosti investicije« po naši oceni že v zadostni meri naslavljata predlog.   + Predlog revizije mehanizmov za določanje višine spodbude z možnostjo progresivnega nagrajevanja projektov, ki imajo izjemno visoko dodano vrednost za slovensko gospodarstvo, vključno z učinki na zaposlovanje, inovacije in izvozno usmerjenost. Pojasnjeno, da je progresivnost višine spodbud že inkorporirana v obstoječi sistem dodeljevanja spodbud, saj je višina spodbud odvisna od višine točk, ki jih pri ocenjevanju glede na merila doseže investicija. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | |
| **11. Gradivo je uvrščeno v delovni program vlade:** | | | | | | | | NE | |
| **Matjaž Han**  **minister** | | | | | | | | | |

Priloge:

* Priloga 1: Predlog Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo
* Priloga 2: Merila za dodelitev spodbud
* Priloga 3: Obrazložitev

**PREDLOG**

**(EVA 2024-2180-0003)**

Na podlagi osmega odstavka 4. člena in tretjega odstavka 5. člena ter za izvrševanje 6. člena Zakona o spodbujanju investicij (Uradni list RS, št. 13/18, 204/21 in 31/24) Vlada Republike Slovenije izdaja

UREDBO

o načinu ugotavljanja pogojev in meril za dodelitev investicijskih spodbud ter pogojev za strateško investicijo

I. SPLOŠNE DOLOČBE

1. člen

(vsebina uredbe)

Ta uredba določa način ugotavljanja izpolnjevanja pogojev in ovrednotenja meril za dodelitev investicijskih spodbud (v nadaljnjem besedilu: spodbude) ter način ugotavljanja izpolnjevanja pogojev za strateško investicijo.

2. člen

(pomen izrazov)

Izrazi, uporabljeni v tej uredbi, pomenijo:

* opredmetena osnovna sredstva so zemljišča, stavbe in obrati, stroji in oprema;
* neopredmetena osnovna sredstva so sredstva, ki nimajo fizične ali finančne oblike (na primer patenti, licence, strokovno znanje ali druga intelektualna lastnina);
* intenzivnost spodbude je znesek spodbude, izražen kot odstotek upravičenih stroškov;
* bruto ekvivalent nepovratnih sredstev pomeni znesek subvencije, predan prejemniku spodbude v obliki nepovratnih sredstev pred vsakim odbitkom davkov ali drugih dajatev.

II. NAČIN UGOTAVLJANJA POGOJEV ZA DODELITEV SPODBUD

3. člen

(vrednost investicije)

Za ugotavljanje vrednosti investicije se uporabijo podatki o upravičenih in neupravičenih stroških naložb v opredmetena in neopredmetena osnovna sredstva brez davka na dodano vrednost ter drugih davkov in dajatev.

4. člen

(upravičeni stroški)

(1) Pri velikih gospodarskih družbah se kot upravičeni stroški naložb v osnovna sredstva priznajo stroški nakupa novih osnovnih sredstev.

(2) Stroški, povezani z zakupom opredmetenih osnovnih sredstev, se lahko kot upravičeni stroški upoštevajo:

* pri zemljiščih in stavbah, če je zakupna pogodba za velike gospodarske družbe sklenjena najmanj za pet let oziroma za male in srednje gospodarske družbe najmanj za tri leta po predvidenem dnevu zaključka investicije,
* pri obratih ali strojih, če je zakup izveden v obliki finančnega zakupa in zakupna pogodba vsebuje določbe o obveznem nakupu sredstev po izteku zakupa.

(3) Pri spodbudah, ki so dodeljene velikim gospodarskim družbam za bistveno spremembo v proizvodnem procesu, morajo upravičeni stroški presegati znesek amortizacije sredstev, povezanih z dejavnostjo, ki naj bi se posodobila, v zadnjih treh poslovnih letih.

(4) Pri spodbudah, dodeljenih za diverzifikacijo obstoječe gospodarske družbe, morajo upravičeni stroški za vsaj 200 odstotkov presegati knjigovodsko vrednost sredstev, ki se vnovič uporabijo, kot je bila evidentirana v poslovnem letu pred začetkom del.

(5) Neopredmetena osnovna sredstva se kot upravičen strošek investicije upoštevajo pod naslednjimi pogoji:

* da se uporabljajo izključno v gospodarski družbi, ki je prejemnica spodbude,
* da se lahko amortizirajo,
* da so pridobljena pod tržnimi pogoji od tretje osebe, ki ni povezana z investitorjem ali prejemnikom spodbude, in
* da so vključena v osnovna sredstva gospodarske družbe in vezana na investicijo, za katero je dodeljena spodbuda najmanj pet let, pri mali ali srednji gospodarski družbi pa najmanj tri leta od dneva zaključka investicije.

(6) Pri velikih gospodarskih družbah lahko upravičeni stroški investicij v neopredmetena osnovna sredstva znašajo največ 50 odstotkov celotnih upravičenih stroškov investicije. Za malo ali srednjo gospodarsko družbo je upravičenih 100 odstotkov stroškov neopredmetenih sredstev.

(7) Za opredelitev povezanih gospodarskih družb se uporablja 3. člen Priloge I k Uredbi Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 176 z dne 30. 6. 2023, str. 1; v nadaljnjem besedilu: Uredba 651/2014/EU).

(8) Ne glede na določbe tega člena se za upravičene stroške ne štejejo:

* stroški, povezani z nakupom osnovnih sredstev, s katerimi se nadomestijo obstoječa osnovna sredstva, in
* stroški, povezani s pridobitvijo delnic ali poslovnega deleža gospodarske družbe.

5. člen

(razvojno-raziskovalna dejavnost)

(1) Razvojno-raziskovalna dejavnost je dejavnost, ki jo izvaja gospodarska družba ali zaključena organizacijska enota, katere osnovna dejavnost so raziskave in razvoj, ali razvojno-raziskovalna enota gospodarske družbe, katere osnovna dejavnost niso raziskave in razvoj, če je takšna enota organizacijsko opredeljena v aktu o sistemizaciji delovnih mest.

(2) Investicija v razvojno-raziskovalno dejavnost mora v celoti spadati v dejavnost industrijskih raziskav ali razvoj prototipov za tržno uporabo.

6. člen

(nova delovna mesta)

Nova delovna mesta se ugotavljajo kot neto povečanje števila zaposlenih v prejemniku spodbude ali nosilcu strateške investicije v primerjavi s povprečjem zadnjih dvanajstih mesecev pred oddajo vloge.

7. člen

(dodana vrednost na zaposlenega)

(1) Za namen ugotavljanja izpolnjevanja pogoja, da je dodana vrednost na zaposlenega v prejemniku spodbude dve leti po zaključku investicije višja od dodane vrednosti na zaposlenega v prejemniku spodbude v poslovnem letu pred letom oddaje vloge, se primerja predvidena dodana vrednost na zaposlenega v prejemniku spodbude za drugo poslovno leto, ki sledi letu, ko je investicija zaključena, z doseženo dodano vrednostjo na zaposlenega v prejemniku spodbude v poslovnem letu pred letom oddaje vloge.

(2) Za ugotavljanje povišanja dodane vrednosti v prejemniku spodbude dve leti po zaključku investicije glede na dodano vrednost na zaposlenega v prejemniku spodbude v poslovnem letu pred letom oddaje vloge se primerja dosežena dodana vrednost na zaposlenega v prejemniku spodbude za drugo poslovno leto, ki sledi letu, ko je investicija zaključena, z doseženo dodano vrednostjo na zaposlenega v prejemniku spodbude v poslovnem letu pred letom oddaje vloge.

(3) Za namen ugotavljanja izpolnjevanja pogoja, da je dodana vrednost na zaposlenega v prejemniku spodbude dve leti po zaključku investicije višja od povprečne dodane vrednosti na zaposlenega v dejavnosti v Republiki Sloveniji, v katero se prejemnik spodbude uvršča, se primerja predvidena dodana vrednost na zaposlenega v prejemniku spodbude za drugo poslovno leto, ki sledi letu, ko je investicija zaključena, s povprečno dodano vrednostjo na zaposlenega v dejavnosti v Republiki Sloveniji, v katero se prejemnik spodbude uvršča, na podlagi zadnjih razpoložljivih podatkov povprečne dodane vrednosti na zaposlenega v dejavnosti na ravni štirimestne številčne šifre klasifikacije gospodarske dejavnosti NACE Revizija 2, kakor je določena v Uredbi (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L št. 393 z dne 30. 12. 2006, str. 1), zadnjič spremenjeni z Uredbo (EU) 2019/2152 Evropskega parlamenta in Sveta z dne 27. novembra 2019 o evropskih poslovnih statistikah, s katero se razveljavi deset pravnih aktov na področju poslovnih statistik (UL L št. 327 z dne 17. 12. 2019, str. 1).

(4) Za ugotavljanje višje dodane vrednosti na zaposlenega v prejemniku spodbude dve leti po zaključku investicije glede na povprečno dodano vrednost na zaposlenega v dejavnosti v Republiki Sloveniji, v katero se prejemnik spodbude uvršča, se primerja dosežena dodana vrednost na zaposlenega v prejemniku spodbude za drugo poslovno leto, ki sledi letu, ko je investicija zaključena, z zadnjim razpoložljivim podatkom o povprečni dodani vrednosti na zaposlenega v dejavnosti v Republiki Sloveniji, v katero se prejemnik spodbude uvršča.

8. člen

(podrobnejša opredelitev pogojev za dodelitev spodbude iz sredstev mehanizma za okrevanje in odpornost)

(1) Energetska učinkovitost proizvodnje ali storitve ali procesa je v primeru investicije v širitev zmogljivosti obstoječe gospodarske družbe ali v bistveno spremembo v celotnem proizvodnem procesu gospodarske družbe izkazana, če se poraba energije pri proizvodnji obstoječega proizvoda ali procesu ali storitvi zmanjša vsaj za 10 odstotkov.

(2) Energetska učinkovitost proizvodnje ali storitve ali procesa je v primeru investicije v vzpostavitev nove gospodarske družbe ali v diverzifikacijo proizvodnje gospodarske družbe v nove proizvode, ki niso bili predhodno proizvedeni v gospodarski družbi, izkazana, če je iz investicijske dokumentacije razviden nakup strojev in opreme, ki morajo biti usklajeni z najvišjimi energetskimi standardi oziroma morajo uporabljati najboljšo razpoložljivo tehnologijo.

(3) Za namen ugotavljanja izpolnjevanja pogoja okoljskega odgovornega ravnanja mora investitor ali prejemnik spodbude predložiti strategijo oziroma akcijski načrt okoljsko odgovornega ravnanja.

(4) Snovna učinkovitost proizvodnje ali storitve ali procesa je v primeru investicije v širitev zmogljivosti obstoječe gospodarske družbe ali v bistveno spremembo v celotnem proizvodnem procesu gospodarske družbe izkazana, če se poraba materialov oziroma surovin pri proizvodnji obstoječega proizvoda ali procesu ali storitvi zmanjša vsaj za 10 odstotkov.

(5) Snovna učinkovitost proizvodnje ali storitve ali procesa je v primeru investicije v vzpostavitev nove gospodarske družbe ali v diverzifikacijo proizvodnje gospodarske družbe v nove proizvode, ki niso bili predhodno proizvedeni v gospodarski družbi, izkazana, če je iz investicijske dokumentacije razviden nakup strojev in opreme, ki so usklajeni z najboljšo razpoložljivo tehnologijo.

(6) Za namen ugotavljanja izpolnjevanja pogoja ocenjenih točk iz naslova meril, ki prispevajo k zelenemu prehodu, se upošteva vsota ocenjenih točk pri merilih, po katerih se presoja okoljski vidik investicije iz tretjega odstavka 9. člena te uredbe.

(7) Šteje se, da je investicija izvedena v skladu z načelom, da se ne škoduje bistveno, če se investicija ne nanaša na gospodarsko dejavnost, ki škoduje enemu od šestih okoljskih ciljev, na podlagi Obvestila Komisije Tehnične smernice za uporabo »načela, da se ne škoduje bistveno« v skladu z Uredbo o vzpostavitvi mehanizma za okrevanje in odpornost (UL C št. 58 z dne 18. 2. 2021, str. 1). Za investicijo in dejavnost, na katero se investicija nanaša, se šteje:

1. da bistveno škoduje blažitvi podnebnih sprememb, kadar vodi do znatnih emisij toplogrednih plinov;

2. da bistveno škoduje prilagajanju podnebnim spremembam, kadar vodi do povečanega škodljivega vpliva na podnebje (na zdajšnje in pričakovano stanje);

3. da bistveno škoduje trajnostni rabi ter varstvu vodnih in morskih virov, kadar škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda;

4. da bistveno škoduje krožnemu gospodarstvu (vključno s preprečevanjem nastajanja odpadkov in recikliranjem), kadar vodi do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju;

5. da bistveno škoduje preprečevanju in nadzorovanju onesnaževanja, kadar vodi do znatnega povečanja emisij onesnaževal v zrak, vodo ali zemljo;

6. da bistveno škoduje varstvu in obnovi biotske raznovrstnosti in ekosistemov, kadar je bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Evropske unije.

9. člen

(vpliv investicije na regijo)

(1) Investicija ima pozitiven vpliv na regijo, v kateri bo izvedena, z ekonomskega, okoljskega, prostorskega in socialnega vidika, če seštevek točk pri posameznem vidiku investicije pomeni najmanj 10 odstotkov vseh točk posameznega vidika investicije.

(2) Ekonomski vidik investicije se presoja glede na:

* prednostna področja,
* stopnjo tehnološke zahtevnosti investicije.

(3) Okoljski vidik investicije se presoja glede na:

* vpliv gospodarske družbe in investicije na okolje,
* prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja,
* prispevek investicije na področju blažitve podnebnih sprememb,
* prispevek gospodarske družbe k okoljski odgovornosti lokalnega okolja in razogljičenju prometnega sektorja.

(4) Prostorski vidik investicije se presoja glede na:

* usklajenost načrtovane investicije z namensko rabo prostora, določeno v prostorskih aktih,
* učinke investicije na skladen regionalni razvoj.

(5) Socialni vidik investicije se presoja glede na:

* prispevek gospodarske družbe k digitalni preobrazbi,
* sodelovanje gospodarske družbe z lokalnim okoljem ali širšo skupnostjo.

10. člen

(izvedljivost in upravičenost investicije)

(1) Ekonomska, finančna, tehnična, prostorska in tehnološka izvedljivost ter upravičenost investicije se ugotavljata na podlagi investicijskega programa, ki ga potrdi investitor.

(2) Investicijski program mora biti izdelan strokovno in v okviru razpoložljivih podatkov. Investitor preverja strokovno usposobljenost izdelovalcev investicijskega programa na podlagi predloženih dokazil in drugih dokumentov, s katerimi izdelovalci dokazujejo usposobljenost za ocenjevanje in vrednotenje investicij.

11. člen

(merilo prednostna področja)

V skladu z načrtom za okrevanje in odpornost se med prednostna področja uvrščajo naslednji sektorji:

1. napredna avtomobilska industrija in mobilnost,
2. proizvodnja strojev in izdelkov iz kovin,
3. sektor hrane in pijače,
4. sektor informacijske in komunikacijske tehnologije,
5. proizvodnja električne opreme ter
6. farmacevtska industrija in proizvodnja medicinske opreme.

III. OVREDNOTENJE MERIL ZA DODELITEV SPODBUD

12. člen

(vrednost meril)

(1) Pri odločanju o dodelitvi in višini spodbude se merila za dodelitev spodbud ovrednotijo na naslednji način:

|  |  |  |
| --- | --- | --- |
|  | Merilo | Najvišje mogoče število točk |
| 1. | Prednostna področja | 6 |
| 2. | Stopnja tehnološke zahtevnosti investicije | 10 |
| 3. | Vpliv gospodarske družbe in investicije na okolje | 15 |
| 4. | Prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja | 13 |
| 5. | Prispevek investicije na področju blažitve podnebnih sprememb | 13 |
| 6. | Prispevek gospodarske družbe k okoljski odgovornosti lokalnega okolja in razogljičenju prometnega sektorja | 9 |
| 7. | Usklajenost načrtovane investicije z namensko rabo prostora, določeno v prostorskih aktih | 10 |
| 8. | Učinki investicije na skladen regionalni razvoj | 8 |
| 9. | Prispevek gospodarske družbe k digitalni preobrazbi | 10 |
| 10. | Sodelovanje gospodarske družbe z lokalnim okoljem ali širšo skupnostjo | 6 |
|  | SKUPAJ | 100 |
| DODATNO MERILO:  Umeščenost investicije na obmejno problemsko območje ali na območje občine, ki spada v okvir parkovnih občin Triglavskega narodnega parka | | 10 |

(2) Merila za dodelitev spodbud so podrobneje ovrednotena v prilogi, ki je sestavni del te uredbe.

(3) Dodatnih deset točk se dodeli vsoti ocenjenih točk pri merilih od 1 do 10 iz tabele iz prvega odstavka tega člena, če bo investicija izvedena na obmejno problemskem območju ali na območju občine, ki spada v okvir parkovnih občin Triglavskega narodnega parka.

(4) Na podlagi meril iz prvega odstavka tega člena se višina spodbude določi kot vsota točk, ki pomeni odstotek od zneska najvišje mogoče spodbude, določene v 13. členu ali v prvem odstavku 14. člena te uredbe.

(5) Če je investicija pri merilih od 1 do 10 iz tabele iz prvega odstavka tega člena, pri čemer se dodatno merilo ne upošteva, ocenjena z manj kot 50 točkami, se vloga zavrne.

(6) Če vsota ocenjenih točk pri merilih od 3 do 6 iz tabele iz prvega odstavka tega člena znaša najmanj 40 odstotkov vsote ocenjenih točk pri merilih od 1 do 10 iz tabele iz prvega odstavka tega člena, pri čemer se dodatno merilo ne upošteva, se šteje, da investicija dosega najmanj 40 odstotkov točk iz naslova meril, ki prispevajo k zelenemu prehodu.

13. člen

(višina spodbude)

(1) Največja intenzivnost pomoči, izražena v bruto ekvivalentu nepovratnih sredstev, ne sme preseči največje intenzivnosti pomoči, določene z uredbo, ki ureja karto regionalne pomoči, oziroma največje intenzivnosti pomoči, določene za pomoč za naložbe za mala in srednje velika podjetja (v nadaljnjem besedilu: MSP) v skladu z Uredbo 651/2014/EU.

(2) Če upravičeni stroški investicije presegajo 50.000.000 eurov, se šteje, da gre za velik investicijski projekt.

(3) Vrednost upravičenih stroškov za velik investicijski projekt iz prejšnjega odstavka mora biti izračunana na podlagi cen in menjalnih tečajev na dan dodelitve spodbude ali pri velikih investicijskih projektih, pri katerih je potrebna posamična priglasitev, na podlagi cen in menjalnih tečajev na dan priglasitve.

(4) Če gre za velik investicijski projekt iz drugega odstavka tega člena, se dovoljena višina pomoči izračuna kot prilagojen znesek pomoči po naslednji enačbi:

najvišji znesek pomoči = R x (55.000.000 eurov + 0,5 x B + 0 x C),

pri čemer je:

|  |  |
| --- | --- |
| * R: | največja intenzivnost pomoči, ki velja na upravičenem območju v skladu z uredbo, ki ureja karto regionalne pomoči, brez povečane intenzivnosti pomoči za MSP, |
| * B: | del upravičenih stroškov med 55.000.000 eurov in 110.000.000 eurov in |
| * C: | del upravičenih stroškov nad 110.000.000 eurov. |

(5) Če višina pomoči presega najvišji prilagojeni znesek pomoči iz prejšnjega odstavka in upravičeni stroški investicije presegajo 110.000.000 eurov, je potrebna predhodna individualna priglasitev spodbude pri Evropski komisiji.

(6) Vsaka investicija v zvezi z enako ali podobno dejavnostjo, ki jo je začela ista gospodarska družba (na ravni skupine) v treh letih od datuma začetka izvajanja investicije pri drugi investiciji, ki prejema državno pomoč, v isti regiji na ravni 3 standardne klasifikacije teritorialnih enot, je del enotne investicije.

(7) Investitor ali prejemnik spodbude morata iz lastnih virov ali z zunanjim financiranjem v obliki, ki ni povezana z javnimi sredstvi, zagotoviti sredstva v višini najmanj 25 odstotkov upravičenih stroškov investicije.

(8) Pri dodelitvi spodbud, za katere veljajo pravila o državnih pomočeh, veljajo zgornje meje državne pomoči in pragovi za priglasitev ne glede na to, iz katerih javnih sredstev je državna pomoč dodeljena in ali je državna pomoč dodeljena v okviru več shem ali individualnih državnih pomoči hkrati za dejavnost, investicijo ali gospodarsko družbo. Državna pomoč za iste upravičene stroške se lahko kumulira le, če se s tako kumulacijo ne preseže največja intenzivnost državne pomoči ali najvišji znesek državne pomoči v skladu s to uredbo.

(9) Dodelitev spodbud se ne sme združevati s pomočjo *de minimis* za iste upravičene stroške, če bi bile s tem presežene dovoljene meje intenzivnosti državnih pomoči.

IV. POSEBNA DOLOČBA

14. člen

(pomoči za naložbe za MSP)

(1) Najvišji znesek pomoči za naložbe za MSP lahko znaša največ 20 odstotkov vrednosti upravičenih stroškov v primeru malih podjetij in največ 10 odstotkov vrednosti upravičenih stroškov v primeru srednjih podjetij.

(2) Če višina pomoči za naložbe za MSP presega 8.250.000 eurov na podjetje in investicijo, je potrebna predhodna individualna priglasitev spodbude pri Evropski komisiji.

(3) Pri ugotavljanju, ali se spoštuje prag za priglasitev, določen v prejšnjem odstavku, in pri ugotavljanju največje intenzivnosti pomoči, določene v prvem odstavku tega člena, se upošteva skupni znesek pomoči za investicijo ali podjetje, ki prejema pomoč.

V. PREHODNA IN KONČNA DOLOČBA

15. člen

(prenehanje veljavnosti)

Z dnem začetka veljavnosti te uredbe preneha veljati Uredba o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. [47/18](http://www.uradni-list.si/1/objava.jsp?sop=2018-01-2434), [191/20](http://www.uradni-list.si/1/objava.jsp?sop=2020-01-3349), [36/21](http://www.uradni-list.si/1/objava.jsp?sop=2021-01-0727) in [26/22).](http://www.uradni-list.si/1/objava.jsp?sop=2022-01-0540)

16. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

**Priloga**

**MERILA ZA DODELITEV SPODBUD**

**1 Prednostna področja**

*Pri tem merilu se upošteva eno podmerilo (največje mogoče število točk je 6).*

|  |  |
| --- | --- |
| Investicija se uvršča v prednostna področja glede na 9.a člen uredbe. | 6 točk |
| Investicija se ne uvršča v prednostna področja glede na 9.a člen uredbe. | 0 točk |

**2 Stopnja tehnološke zahtevnosti investicije**

*Pri tem merilu se upošteva eno podmerilo (največje mogoče število točk je 10).*

|  |  |
| --- | --- |
| Investicija se uvršča v dejavnost z visoko intenzivnostjo raziskav in razvoja. | 10 točk |
| Investicija se uvršča v dejavnost s srednje visoko intenzivnostjo raziskav in razvoja. | 8 točk |
| Investicija se uvršča v dejavnost s srednjo intenzivnostjo raziskav in razvoja. | 6 točk |
| Investicija se uvršča v dejavnost s srednje nizko intenzivnostjo raziskav in razvoja. | 4 točke |
| Investicija se uvršča v dejavnost z nizko intenzivnostjo raziskav in razvoja. | 2 točki |

**3 Vpliv gospodarske družbe in investicije na okolje**

*Pri tem merilu se upošteva eno podmerilo (največje mogoče število točk je 15).*

|  |  |
| --- | --- |
| Gospodarska družba ima pridobljen okoljski certifikat ali registracijo oziroma bo v dveh letih po zaključku investicije pridobila certifikat oziroma registracijo:  – certifikat za izpolnjevanje standarda ISO 14001,  – dokazilo o registraciji organizacije v sistem Emas. | 15 točk |
| V gospodarski družbi je bila za izdelek, proces ali storitev, ki bo rezultat investicije, narejena analiza LCA (Life Cycle Assessment – celostno vrednotenje okoljskih vplivov), ki za izdelek, proces ali storitev izkazuje manjši okoljski vpliv od vpliva ob oddaji vloge oziroma primerjalno glede na vpliv sorodnega izdelka, procesa ali storitve na trgu. | 11 točk |
| Gospodarska družba bo v šestih mesecih po zaključku investicije za izdelek, ki je rezultat investicije, ali za drug izdelek, s katerim je storitev ali proces, ki je rezultat investicije, povezan in ki je vključen v sistem podeljevanja okoljskih znakov, pridobila okoljski znak tipa I (v skladu s SIST EN ISO 14024). | 7 točk |

**4 Prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja**

*Pri tem merilu se upošteva eno podmerilo (največje mogoče število točk je 13). Podpodročja področja prehoda na krožno gospodarstvo, vključno s preprečevanjem in nadzorovanjem onesnaževanja, so navedena pod tabelo.*

|  |  |
| --- | --- |
| Izkazan je prispevek investicije na treh ali več podpodročjih prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal. | 13 točk |
| Izkazan je prispevek investicije na enem ali dveh podpodročjih prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal. | 7 točk |
| Vplivi in učinki investicije na področju prehoda na krožno gospodarstvo, vključno s preprečevanjem in nadzorovanjem onesnaževanja zraka, vode in tal, niso izkazani. | 0 točk |

Področje PREHODA NA KROŽNO GOSPODARSTVO, VKLJUČNO S PREPREČEVANJEM IN NADZOROVANJEM ONESNAŽEVANJA, se deli na naslednja podpodročja:

a) učinkovitejša raba naravnih virov, vključno s trajnostnim virom biomase in drugih surovin, tudi z:

– zmanjšanjem uporabe primarnih surovin ali povečanjem uporabe stranskih proizvodov in sekundarnih surovin ali

– ukrepi za učinkovito rabo virov (razen za energetsko učinkovitost),

– učinkovitejšim ravnanjem s tlemi, vključno z omejevanjem poseganja na kmetijska in gozdna tla ter prekrivanja tal z nepropustnimi materiali;

b) povečana trajnost, podaljšana uporaba izdelkov, popravljivost, nadgradljivost, možnost spremembe namena, možnost ponovne uporabe proizvodov;

c) povečana možnost recikliranja izdelkov, vključno z možnostjo recikliranja posameznih materialov, ki jih vsebujejo ti izdelki, med drugim z nadomestitvijo ali zmanjšano uporabo materialov, ki jih ni mogoče reciklirati;

č) bistveno zmanjšana vsebnost nevarnih snovi in njihova nadomestitev v materialih in proizvodih v vsej njihovi življenjski dobi, tudi z zamenjavo takih snovi z varnejšimi alternativami in zagotavljanjem sledljivosti;

d) preprečevanje ali zmanjšanje nastajanja odpadkov;

e) ponovna uporaba in recikliranje, pri čemer se zagotovi, da se predelani materiali reciklirajo kot visokokakovostne sekundarne surovine v proizvodnji, s čimer se prepreči zmanjšanje kakovosti materiala pri recikliranju;

f) preprečevanje ali zmanjševanje emisij onesnaževal, razen toplogrednih plinov, v zrak, vodo ali tla;

g) čiščenje komunalnih, industrijskih ali padavinskih odpadnih voda ali mešanice odpadnih voda za ponovno uporabo očiščene vode;

h) sprememba poslovnega modela s ponujanjem storitev namesto proizvoda.

Pri ocenjevanju se upošteva tudi posredni prispevek izdelka, storitve ali procesa kot rezultata investicije (prek drugega izdelka, storitve ali procesa) h kateremu koli navedenemu podpodročju.

**5 Prispevek investicije na področju blažitve podnebnih sprememb**

*Pri tem merilu se upošteva eno podmerilo (največje mogoče število točk je 13). Podpodročja področja blažitve podnebnih sprememb so navedena pod tabelo.*

|  |  |
| --- | --- |
| Izkazan je prispevek investicije na treh ali več podpodročjih blažitve podnebnih sprememb. | 13 točk |
| Izkazan je prispevek investicije na enem ali dveh podpodročjih blažitve podnebnih sprememb. | 7 točk |
| Vplivi in učinki investicije na področju blažitve podnebnih sprememb niso izkazani. | 0 točk |

Področje BLAŽITVE PODNEBNIH SPREMEMB se deli na naslednja podpodročja:

a) ustvarjanje, prenašanje, shranjevanje, distribucija ali uporaba energije iz obnovljivih virov (kar zajema energijo iz obnovljivih nefosilnih virov, na primer vetrno, sončno (sončni toplotni in sončni fotovoltaični viri) in geotermalno energijo, energijo okolice, energijo plimovanja, valovanja in drugo energijo oceanov, vodno energijo ter energijo iz biomase, deponijskega plina, plina, pridobljenega z napravami za čiščenje odplak, in bioplina), vključno z uporabo inovativne tehnologije, s katero bi bilo v prihodnje mogoče doseči znatne prihranke, ali s potrebno okrepitvijo ali razširitvijo omrežja;

b) izboljšanje energetske učinkovitosti in zmanjšanje izpustov toplogrednih plinov;

c) povečanje čiste ali podnebno nevtralne mobilnosti;

č) intenzivnejša uporaba tehnologij za okoljsko varno zajemanje in uporabo ogljika ter tehnologij za zajemanje in shranjevanje ogljika, ki zagotavljajo neto zmanjšanje emisij toplogrednih plinov;

d) proizvodnja čistih in učinkovitih goriv iz obnovljivih ali ogljično nevtralnih virov.

Pri ocenjevanju se upošteva tudi posredni prispevek izdelka, storitve ali procesa kot rezultata investicije (prek drugega izdelka, storitve ali procesa) h kateremu koli navedenemu podpodročju.

**6 Prispevek gospodarske družbe k okoljski odgovornosti lokalnega okolja in razogljičenju prometnega sektorja**

*Pri tem merilu se upoštevajo vsa podmerila (največja mogoča vsota točk je 9).*

|  |  |
| --- | --- |
| Gospodarska družba spodbuja oziroma bo v obdobju izvajanja in ohranjanja investicije spodbujala zaposlene k uporabi prevozov z nižjim ogljičnim odtisom (pomoč pri organizaciji skupnih prevozov, izgradnja kolesarnic s priključki za polnjenje e-koles, razpolaganje z električnimi kolesi (e-kolesa) za službeno uporabo ali javno izposojo (na podlagi koncesijske pogodbe oziroma javno-zasebnega partnerstva)). | 2 točki |
| Za gospodarsko družbo ni izkazano spodbujanje zaposlenih k uporabi prevozov z nižjim ogljičnim odtisom (pomoč pri organizaciji skupnih prevozov, izgradnja kolesarnic s priključki za polnjenje e-koles, razpolaganje z električnimi kolesi (e-kolesa) za službeno uporabo ali javno izposojo (na podlagi koncesijske pogodbe oziroma javno-zasebnega partnerstva)) oziroma spodbujanje zaposlenih k uporabi prevozov z nižjim ogljičnim odtisom v obdobju izvajanja in ohranjanja investicije ne izhaja iz predloženega investicijskega programa. | 0 točk |
| Gospodarska družba ima oziroma bo v obdobju izvajanja in ohranjanja investicije imela polnilnice za električna vozila, vodikove polnilnice, ki stojijo oziroma bodo stale v bližini gospodarske družbe in so oziroma bodo namenjene polnjenju vozil za zaposlene oziroma javno uporabo. | 2 točki |
| Za gospodarsko družbo ni izkazano, da ima oziroma bo imela polnilnice v obdobju izvajanja in ohranjanja investicije za električna vozila, ki stojijo oziroma bodo stale v bližini gospodarske družbe in so oziroma bodo namenjene polnjenju vozil za zaposlene oziroma javno uporabo. | 0 točk |
| Gospodarska družba ima oziroma bo v obdobju izvajanja in ohranjanja investicije imela logistiko produktov oziroma storitev gospodarske družbe organizirano na način, da prispeva oziroma bo prispevala k čisti in trajnostni mobilnosti oziroma razogljičenju prometnega sektorja. | 2 točki |
| Za gospodarsko družbo ni izkazano, da ima oziroma da bo v obdobju izvajanja in ohranjanja investicije imela logistiko produktov oziroma storitev gospodarske družbe organizirano na način, da bi prispevala k čisti in trajnostni mobilnosti oziroma razogljičenju prometnega sektorja. | 0 točk |
| Gospodarska družba spodbuja oziroma bo v obdobju izvajanja in ohranjanja investicije spodbujala k okoljsko prijaznejši skrbi za okolico (zmanjševanje oziroma opuščanje košnje zelenic, postavitev hotelov za žuželke, postavitev čebelnjaka v bližini družbe, pogozdovanje, lokalno pridelana hrana in tako dalje). | 1 točka |
| Za gospodarsko družbo ni izkazano, da spodbuja oziroma da bo v obdobju izvajanja in ohranjanja investicije spodbujala k okoljsko prijaznejši skrbi za okolico (zmanjševanje oziroma opuščanje košnje zelenic, postavitev hotelov za žuželke, postavitev čebelnjaka v bližini družbe, pogozdovanje, lokalno pridelana hrana in tako dalje). | 0 točk |
| Gospodarska družba izobražuje zaposlene ali njihove družinske člane ter se povezuje z lokalnimi ustanovami oziroma bo v obdobju izvajanja in ohranjanja investicije izobraževala zaposlene in njihove družinske člane ter se povezovala z lokalnimi ustanovami na področju okolju bolj prijaznega delovanja v vsakdanjem življenju. | 1 točka |
| Za gospodarsko družbo ni izkazano, da izobražuje oziroma da bo izobraževala zaposlene ali njihove družinske člane ter da se povezuje oziroma se bo v obdobju izvajanja in ohranjanja investicije povezovala z lokalnimi ustanovami na področju okolju bolj prijaznega delovanja v vsakdanjem življenju. | 0 točk |
| Gospodarska družba najema oziroma bo v obdobju izvajanja in ohranjanja investicije najemala »zelene poklice« za zniževanje ogljičnega odtisa podjetja. | 1 točka |
| Za gospodarsko družbo ni izkazano, da najema oziroma da bo najemala v obdobju izvajanja in ohranjanja investicije »zelene poklice« za zniževanje ogljičnega odtisa podjetja. | 0 točk |
| SKUPAJ TOČK*(vsota točk)* | \_\_ točk |

**7 Usklajenost načrtovane investicije z namensko rabo prostora, določeno v prostorskih aktih**

*Pri tem merilu se upošteva eno podmerilo (največje mogoče število točk je 10).*

|  |  |  |  |
| --- | --- | --- | --- |
| |  |  | | --- | --- | | Investicija bo umeščena na razvrednoteno območje z ustrezno namensko rabo prostora, določeno v izvedbenih prostorskih aktih, in bo prispevala k sanaciji. |  | | 10 točk |
| Investicija bo umeščena v obstoječo obrtno-poslovno cono z ustrezno namensko rabo prostora, določeno v izvedbenih prostorskih aktih. | 7 točk |
| Investicija bo umeščena na območje z ustrezno namensko rabo prostora, določeno v izvedbenih prostorskih aktih. | 4 točke |

**8 Učinki investicije na skladen regionalni razvoj**

*Pri tem merilu se upošteva eno podmerilo (največje mogoče število točk je 8).*

|  |  |
| --- | --- |
| Regije, v katerih je indeks razvojne ogroženosti 120 in več  *(Pomurska, 172,5, Primorsko-Notranjska, 138,3, Podravska, 133,4, Zasavska, 132,3, Koroška, 127,7, Posavska, 121,8)* | 8 točk |
| Regije, v katerih je indeks razvojne ogroženosti od 100 do 119  *(Goriška, 117,1, Savinjska, 109,3, Obalno-Kraška, 103,2)* | 7 točk |
| Regije, v katerih je indeks razvojne ogroženosti od 80 do 99  *(Jugovzhodna Slovenija, 93,0, Gorenjska, 85,3)* | 6 točk |
| Regije, v katerih je indeks razvojne ogroženosti 79 in manj  *(Osrednjeslovenska, 49,6)* | 5 točk |

**9 Prispevek gospodarske družbe k digitalni preobrazbi**

*Pri tem merilu se upoštevajo vsa podmerila (največja mogoča vsota točk je 10).*

|  |  |
| --- | --- |
| Gospodarska družba ima digitalno strategijo za preoblikovanje poslovanja podjetja in jo je predložila kot dokazilo. | 1 točka |
| Gospodarska družba nima digitalne strategije za preoblikovanje poslovanja podjetja. | 0 točk |
| Dostop do interneta za službene namene ima več kot polovica zaposlenih in samozaposlenih v gospodarski družbi oziroma je bila vsaj 30 odstotkom zaposlenih in samozaposlenih dodeljena prenosna naprava z dostopom do interneta za delo od doma. | 1 točka |
| Dostop do interneta za službene namene ima manj kot polovica zaposlenih in samozaposlenih v gospodarski družbi oziroma je bila manj kot 30 odstotkom zaposlenih in samozaposlenih dodeljena prenosna naprava z dostopom do interneta za delo od doma. | 0 točk |
| Gospodarska družba ima spletno stran ali uporablja dva ali več družbenih medijev (ima profil), uporablja družabna omrežja (na primer Facebook, LinkedIn), spletne strani za delitev multimedijskih vsebin (na primer Instagram, YouTube), ima svoj blog ali uporablja mikroblog (na primer Twitter); uporablja orodja za izmenjavo znanj, ki temeljijo na Wiki. | 1 točka |
| Gospodarska družba nima spletne strani ali uporablja manj kot dva družbena medija (ima profil), uporablja družabna omrežja (na primer Facebook, LinkedIn), spletne strani za delitev multimedijskih vsebin (na primer Instagram, YouTube), ima svoj blog ali uporablja mikroblog (na primer Twitter); uporablja orodja za izmenjavo znanj, ki temeljijo na Wiki. | 0 točk |
| Gospodarska družba najema storitve računalništva v oblaku, na primer e-pošto, storitve za shranjevanje datotek, računalniške zmogljivosti za poganjanje programske opreme podjetja (na primer virtualnih procesorjev ali pomnilnikov), oziroma za te namene uporablja lokalne strežnike. | 1 točka |
| Gospodarska družba ne najema storitev računalništva v oblaku, na primer e-pošte, storitev za shranjevanje datotek, računalniških zmogljivosti za poganjanje programske opreme gospodarske družbe (na primer virtualnih procesorjev ali pomnilnikov), oziroma za te namene ne uporablja lokalnih strežnikov. | 0 točk |
| Gospodarska družba uporablja naprednejše digitalne tehnologije: umetno inteligenco (na primer tehnologije za prepoznavanje predmetov ali oseb (na primer računalniški vid, strojni vid), ki na podlagi slike prepoznajo izdelek, prstni odtis, obraz, objekt) ali internet stvari (komunikacija med pametnimi napravami ali sistemi, na primer za zagotavljanje varnosti prostorov, upravljanje uporabe energije, upravljanje logistike) oziroma najema srednje ali naprednejše storitve računalništva v oblaku, na primer varnostno programsko opremo kot storitev računalništva v oblaku, storitve gostovanja baze podjetja, finančno-računovodsko programsko opremo. | 1 točka |
| Gospodarska družba ne uporablja naprednejših digitalnih tehnologij: umetne inteligence (na primer tehnologije za prepoznavanje predmetov ali oseb (na primer računalniški vid, strojni vid), ki na podlagi slike prepoznajo izdelek, prstni odtis, obraz, objekt) ali interneta stvari (komunikacija med pametnimi napravami ali sistemi, na primer za zagotavljanje varnosti prostorov, upravljanje uporabe energije, upravljanje logistike) oziroma ne najema srednjih ali naprednejših storitev računalništva v oblaku, na primer varnostne programske opreme kot storitve računalništva v oblaku, storitev gostovanja baze podjetja, finančno-računovodske programske opreme. | 0 točk |
| Gospodarska družba uporablja programsko rešitev ERP (Enterprise Resource Planning), celovito programsko rešitev, ki omogoča celovito vodenje gospodarske družbe, ali programsko rešitev za upravljanje odnosov s strankami (CRM – Customer Relationship Management), ki omogoča vodenje ključnih informacij o strankah, ali programsko rešitev za upravljanje človeških virov (HRM) ali programsko rešitev za brezpapirno poslovanje (na primer dokumentarni sistem). | 1 točka |
| Gospodarska družba ne uporablja programske rešitve ERP (Enterprise Resource Planning), celovite programske rešitve, ki omogoča celovito vodenje gospodarske družbe, ali programske rešitve za upravljanje odnosov s strankami (CRM – Customer Relationship Management), ki omogoča vodenje ključnih informacij o strankah, ali programske rešitve za upravljanje človeških virov (HRM) ali programske rešitve za brezpapirno poslovanje (na primer dokumentarni sistem). | 0 točk |
| Gospodarska družba je več kot 1 odstotek svojega prihodka v prejšnjem letu ustvarila s prodajo prek računalniških omrežij – spletnih strani ali računalniške izmenjave podatkov (RIP). | 1 točka |
| Gospodarska družba je 1 odstotek ali manj svojega prihodka v prejšnjem letu ustvarila s prodajo prek računalniških omrežij – spletnih strani ali računalniške izmenjave podatkov (RIP). | 0 točk |
| Gospodarska družba uporablja orodja za podporo timskega dela in sodelovanja (na primer MS Teams, Slack). | 1 točka |
| Gospodarska družba ne uporablja orodij za podporo timskega dela in sodelovanja (na primer MS Teams, Slack). | 0 točk |
| Gospodarska družba uporablja pametne naprave ali sisteme. | 1 točka |
| Gospodarska družba ne uporablja pametnih naprav ali sistemov. | 0 točk |
| Gospodarska družba skrbi za zagotavljanje kibernetske varnosti z ustrezno nameščeno in upravljano požarno pregrado nove generacije, z vpeljavo in rednim preverjanjem postopkov prepoznavanja varnostnih incidentov in odziva na zaznane incidente, z ozaveščanjem in rednim izobraževanjem zaposlenih glede informacijske varnosti ali drugimi zaščitnim ukrepi, ki so sprejeti za zaščito informacijskih sistemov in uporabnikov pred nepooblaščenimi dostopi in napadi ter pomenijo obrambo računalnikov, strežnikov, mobilnih naprav, elektronskih sistemov, omrežij in podatkov pred zlonamernimi napadi. | 1 točka |
| Gospodarska družba ne zagotavlja kibernetske varnosti z ustrezno nameščeno in upravljano požarno pregrado nove generacije, z vpeljavo in rednim preverjanjem postopkov prepoznavanja varnostnih incidentov in odziva na zaznane incidente, z ozaveščanjem in rednim izobraževanjem zaposlenih glede informacijske varnosti ali drugimi zaščitnim ukrepi, ki so sprejeti za zaščito informacijskih sistemov in uporabnikov pred nepooblaščenimi dostopi in napadi ter pomenijo obrambo računalnikov, strežnikov, mobilnih naprav, elektronskih sistemov, omrežij in podatkov pred zlonamernimi napadi. | 0 točk |
| SKUPAJ TOČK*(vsota točk)* | \_\_ točk |

**10 Sodelovanje gospodarske družbe z lokalnim okoljem ali širšo skupnostjo**

*Pri tem merilu se upošteva eno podmerilo (največje mogoče število točk je 6).*

|  |  |
| --- | --- |
| Izkazano je, da gospodarska družba sodeluje z lokalnim okoljem ali širšo skupnostjo tako na podlagi partnerstva z lokalnimi gospodarskimi družbami (na primer dobavitelji) kot tudi na podlagi partnerstva z razvojnimi in izobraževalnimi institucijami ter sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbenokoristne dejavnosti in drugo. | 6 točk |
| Izkazano je, da gospodarska družba sodeluje z lokalnim okoljem ali širšo skupnostjo na podlagi partnerstva z lokalnimi gospodarskimi družbami (na primer dobavitelji) ali na podlagi partnerstva z razvojnimi in izobraževalnimi institucijami ali sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbenokoristne dejavnosti in drugo. | 3 točke |
| Ni izkazano, da gospodarska družba sodeluje z lokalnim okoljem ali širšo skupnostjo na podlagi partnerstva z lokalnimi gospodarskimi družbami (na primer dobavitelji) ali na podlagi partnerstva z razvojnimi in izobraževalnimi institucijami ali da sodeluje z lokalnimi skupnostmi in neguje vzajemno koristna razmerja z njimi: spodbuja nepridobitne dejavnosti, družbenokoristne dejavnosti in drugo. | 0 točk |

**DODATNO MERILO:**

**Umeščenost investicije na obmejno problemsko območje ali na območje občine, ki spada v okvir parkovnih občin Triglavskega narodnega parka**

*Pri tem dodatnem merilu se upošteva eno podmerilo (največje mogoče število točk je 10).*

|  |  |
| --- | --- |
| Investicija je umeščena na obmejno problemsko območje ali na območje občine, ki spada v okvir parkovnih občin Triglavskega narodnega parka. | 10 točk |
| Investicija ni umeščena na obmejno problemsko območje ali na območje občine, ki spada v okvir parkovnih občin Triglavskega narodnega parka. | 0 točk |

**Obrazložitev**

1. **Predstavitev pravne podlage**

Pravna podlaga za izdajo nove Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo je Zakon o spodbujanju investicij (Uradni list RS, št. 13/18, 204/21, 29/22, 65/23 in 31/24; v nadaljnjem besedilu: ZSInv), ki v osmem odstavku 4. člena določa, da vlada z uredbo podrobneje določi ugotavljanje izpolnjevanja pogojev za dodelitev spodbude, v tretjem odstavku 5. člena pa določa, da vlada z uredbo podrobneje določi merila za dodelitev spodbud.

Novela ZSInv v 9. členu določa, da vlada v treh mesecih od začetka veljavnosti zakona uskladi uredbo s spremenjenimi in dopolnjenimi določbami zakona.

1. **Obrazložitev razlogov za pripravo nove Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo**

Uredba 651/2014/EU, ki je bila nazadnje spremenjena 23. junija 2023, določa pogoje za državno pomoč, ki je združljiva s pravili delovanja notranjega trga in konkurence v EU. Uredba 651/2014/EU ureja različne oblike pomoči, vključno z regionalno pomočjo, pomočjo za male in srednje velike gospodarske družbe ter pomoč za raziskave, razvoj in inovacije, po katerih se med drugim dodeljuje tudi pomoč po ZSInv. Spremembe nekaterih določb Uredbe 651/2014/EU zahtevajo uskladitev ZSInv, posledično pa tudi Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo in Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije, ki sta ZSInv podrejena akta. S tem se želi zagotoviti usklajenost nacionalnih pravil o dodeljevanju pomoči z evropskimi pravili o državni pomoči. S Predlogom uredbe o načinu ugotavljanja pogojev in meril za dodelitev investicijskih spodbud in pogojev za strateško investicijo se tako usklajuje vsebina določb z določbami Uredbe 651/2014/EU, hkrati pa gre za konsolidirano besedilo prvotne uredbe in vseh njenih poznejših sprememb.

Ključne spremembe v uredbi o načinu ugotavljanja pogojev in meril za dodelitev investicijskih spodbud in pogojev za strateško investicijo so naslednje:

* Pri velikih gospodarskih družbah lahko upravičeni stroški investicij v neopredmetena osnovna sredstva znašajo največ 50 odstotkov celotnih upravičenih stroškov investicije. Po novem se v uredbi eksplicitno zapiše, da je za malo ali srednje veliko gospodarsko družbo upravičenih 100 odstotkov stroškov neopredmetenih sredstev.
* V uredbi se na novo eksplicitno zapiše, da se za upravičene stroške ne štejejo stroški, povezani z nakupom osnovnih sredstev, s katerimi se nadomestijo obstoječa osnovna sredstva, in stroški, povezani s pridobitvijo delnic ali poslovnega deleža gospodarske družbe.
* Zaradi potrebe po zagotovitvi večje jasnosti določbe, s katero se opredeljuje izraz investicija, se s predlagano spremembo eksplicitno navede, da investicija v primeru že ustanovljene oziroma delujoče gospodarske družbe pomeni širitev zmogljivosti te gospodarske družbe.
* Zgornja meja, do katere spodbude v obliki regionalne pomoči ni treba individualno priglasiti Evropski komisiji, je zvišana na 110.000.000 EUR (do zdaj 100.000.000 EUR). Tako se bo v praksi zvišal tudi najvišji mogoči znesek prilagojene pomoči, ki se izračuna po formuli, določeni v Uredbi 651/2014/EU (brez priglasitve na Evropsko komisijo), in sicer s sedanjih 22,5 mio EUR na 24,75 mio EUR.
* Kot del enotne investicije, ki jo je začela ista gospodarska družba (na ravni skupine) v treh letih od datuma začetka izvajanja investicije pri drugi investiciji, se bo po novem štela samo vsaka investicija v zvezi z enako ali podobno dejavnostjo; prej se je štela katera koli, tudi če ni bila povezana z enako ali podobno dejavnostjo.
* Zgornja meja, do katere spodbude v obliki pomoči za mala in srednje velika podjetja ni treba individualno priglasiti Evropski komisiji, je zvišana na 8.250.000 EUR (do zdaj 7.500.000 EUR).

1. **Vsebinska obrazložitev predlaganih rešitev**

**K 1. členu (vsebina uredbe)**

Ta uredba podrobneje določa način ugotavljanja izpolnjevanja pogojev za dodelitev investicijskih spodbud in točkovno ovrednotenje posameznih meril za ocenjevanje vlog za dodelitev investicijskih spodbud. Uredba podrobneje določa tudi način ugotavljanja izpolnjevanja pogojev, kdaj je investicija strateška. Služi tudi kot podlaga samoupravnim lokalnim skupnostim, če želijo prodati nepremičnine po cenah, ki so nižje od tržnih, ter SID – Slovenski izvozni in razvojni banki, d. d., za dodeljevanje kreditov, garancij in subvencioniranih obrestnih mer, in sicer za ocenjevanje vlog iz naslova spodbujanja investicij, pod pogoji in merili iz te uredbe, v skladu z ZSInv.

**K 2. členu (pomen izrazov)**

V tem členu so podrobneje opredeljeni izrazi, ki jih uporabljamo v tej uredbi z namenom spodbujanja investicij, njihova obrazložitev pa prispeva k večji preglednosti in enotnemu razumevanju vsebine uredbe, da bi se izognili morebitnim napačnim tolmačenjem določenih izrazov.

Opredelitve uporabljenih izrazov izhajajo iz opredelitev izrazov, kot so navedeni v Uredbi Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 176 z dne 30. 6. 2023, str. 1; v nadaljnjem besedilu: Uredba 651/2014/EU).

Ker je bila opredelitev izraza »začetek izvajanja investicije« z zadnjo novelo zakona prenesena v zakonsko materijo, se s predlagano uredbo ta opredelitev iz uredbe črta.

**K 3. členu (vrednost investicije)**

Ta člen določa, da se pri vrednosti investicije upoštevajo upravičeni in neupravičeni stroški opredmetenih in neopredmetenih osnovnih sredstev brez davka na dodano vrednost ter morebitnih drugih davkov in dajatev. Stroški opredmetenih in neopredmetenih osnovnih sredstev se upoštevajo le, če so neposredno povezani z investicijo in so potrebni za izvajanje dejavnosti, ki izhajajo iz investicije.

**K 4. členu (upravičeni stroški)**

Upravičeni stroški so tisti del stroškov, ki je osnova za izračun subvencije v okviru investicije.

Ta člen določa upravičene stroške investicij kot podlago za dodeljevanje spodbud v skladu z Uredbo 651/2014/EU.

Pri izračunu upravičenih stroškov se davek na dodano vrednost ne upošteva.

V skladu z zadnjimi spremembami 8. točke 14. člena Uredbe 651/2014/EU se v šestem odstavku ekspliticno zapiše določilo, da je za malo ali srednje veliko gospodarsko družbo upravičenih 100 odstotkov stroškov neopredmetenih sredstev. Prav tako se doda nov osmi odstavek, ki v uredbo prenaša določila 49. točke 2. člena in 3. točke 17. člena Uredbe 651/2014/EU, ki določata, da se za upravičene stroške ne štejejo stroški, povezani z nakupom osnovnih sredstev, s katerimi se nadomestijo obstoječa osnovna sredstva, in stroški, povezani s pridobitvijo delnic ali poslovnega deleža gospodarske družbe.

**K 5. členu (razvojno-raziskovalna dejavnost)**

Ta člen določa, da mora biti razvojno-raziskovalna dejavnost osnovna dejavnost gospodarske družbe ali pa se mora izvajati v okviru zaključene organizacijske enote gospodarske družbe (na primer oddelka).

Glavni cilj razvojno-raziskovalne dejavnosti mora biti neodvisna izvedba industrijskih raziskav. Pri tem industrijska raziskava pomeni načrtovano raziskavo ali kritično preiskavo, katere namen je pridobivanje novega znanja in spretnosti za razvoj novih proizvodov, procesov ali storitev ali za znatno izboljšanje obstoječih proizvodov, procesov ali storitev. Vključuje oblikovanje komponent kompleksnih sistemov in lahko zajema izdelavo prototipov v laboratorijskem okolju ali okolju s simuliranimi vmesniki obstoječih sistemov ter pilotnih linij, kadar je to potrebno za industrijske raziskave, zlasti za vrednotenje generične tehnologije.

Razvoj prototipa za tržno uporabo je obvezno končni tržni izdelek in je predrag, da bi ga izdelali samo za namene predstavitve in potrjevanja.

Razvojno-raziskovalne naloge morajo biti navedene v organigramu in veljavnem aktu o sistemizaciji delovnih mest gospodarske družbe.

**K 6. členu (nova delovna mesta)**

Ta člen določa, kako se ugotavlja neto povečanje števila zaposlenih v prejemniku investicijske spodbude.

Neto povečanje števila zaposlenih pomeni, da se izguba zaposlitve odšteje od dozdevnega števila delovnih mest, ustvarjenih v navedenem obdobju.

Število posredno ustvarjenih delovnih mest se ne upošteva, čeprav se z investicijo lahko ustvari v okviru lokalne mreže (pod)dobaviteljev še več novih delovnih mest, kar omogoča boljšo vključitev investicije v regijo in zagotavlja širše učinke prelivanja.

Za ustvarjanje novih zaposlitev v gospodarski družbi, ki je prejemnica spodbude, se ne šteje prezaposlitev zaposlenih v to družbo iz povezanih družb, prav tako se za ustvarjanje novih zaposlitev ne šteje povečanje delovnih mest v povezanih družbah ali zaposlovanje prek agencij za posredovanje začasne delovne sile. Povezanost družb se ugotavlja v skladu s Prilogo I k Uredbi 651/2014/EU.

**K 7. členu (dodana vrednost na zaposlenega)**

Ta člen določa način ugotavljanja izpolnjevanja pogoja o dodani vrednosti na zaposlenega.

Podatek se za gospodarske družbe izračuna na podlagi podatkov iz računovodskih podatkov.

Dodana vrednost se izračuna tako, da se od kosmatega donosa od poslovanja (AOP126) odštejejo stroški blaga, materiala in storitev (AOP128) ter drugi poslovni odhodki (AOP148):

kosmati donos od poslovanja (AOP126)

* stroški blaga, materiala in storitev (AOP128)
* drugi poslovni odhodki (AOP148)

= dodana vrednost

Število zaposlenih je vsota povprečnega števila zaposlencev na podlagi delovnih ur v obračunskem obdobju (za gospodarske družbe je to AOP188).

Povprečnadodana vrednost na zaposlenega se izračuna tako, da se dodana vrednost deli z vsoto števila zaposlenih.

V skladu z zadnjimi spremembami določil Uredbe 651/2014/EU se jasno določa, kateri subjekt je zavezan spoštovanju posamezne obveznosti oziroma na ravni katerega subjekta se določeni pogoji iz uredbe preverjajo. Predlagane spremembe so nujne zaradi potrebe po zagotavljanju jasnosti posameznih zavez, ki jih določa uredba.

**K 8. členu (podrobnejša opredelitev pogojev za dodelitev spodbude iz sredstev mehanizma za okrevanje in odpornost)**

V 8. členu se podrobneje opredelijo pogoji za dodelitev spodbude iz sredstev mehanizma za okrevanje in odpornost, ki so usklajeni z zavezami iz Načrta za okrevanje in odpornost (v nadaljnjem besedilu: NOO).

Energetska učinkovitost je ena od petih osrednjih politik razvojne strategije Evropske unije. Izboljšanje energetske učinkovitosti vzdolž celotne energetske verige, vključno s proizvodnjo, prenosom, distribucijo in končno porabo energije, bo koristilo okolju, izboljšalo kakovost zraka in javno zdravje, zmanjšalo emisije toplogrednih plinov, izboljšalo energetsko varnost z zmanjšanjem odvisnosti od uvoza energije iz držav zunaj Evropske unije, znižalo stroške za energijo v gospodinjstvih in podjetjih, ublažilo energetsko revščino in pripeljalo do povečanja gospodarske dejavnosti, s tem pa izboljšalo kakovost življenja državljanov. Slovenija mora doseči skupni prihranek končne porabe energije, ki ustreza letnim prihrankom v obdobju od 1. januarja 2021 do 31. decembra 2030 v višini 0,8 odstotka letne porabe končne energije glede na povprečje zadnjih treh let pred 1. januarjem 2019, kot to določa Direktiva (EU) 2018/2002 z dne 11. decembra 2018, zato je zahteva po večji energetski učinkovitosti pri dodelitvi spodbud za izvedbo investicij utemeljena.

Koncept družbene odgovornosti gospodarskih družb, katere pomemben del je tudi okoljska odgovornost, vedno bolj pridobiva pomen in postaja nepogrešljivi del vsakodnevnega poslovanja. Glede na sistemsko naravo svetovnih okoljskih izzivov je potreben sistemski in v prihodnost usmerjen pristop k okoljski trajnosti, ki obravnava naraščajoče negativne trende, kot so podnebne spremembe, izguba biotske raznovrstnosti, globalna prekomerna poraba virov, pomanjkanje hrane, tanjšanje ozonskega plašča, zakisljevanje oceanov, poslabšanje sistema sladkih voda in sprememba zemljiškega sistema, ter tudi pojav novih groženj, kot so nevarne kemikalije in njihovi kombinirani učinki. Strategija oziroma načrt okoljsko odgovornega ravnanja mora biti pripravljen tako, da investitor oziroma prejemnik spodbude izkaže prispevek investicije k okoljskim ciljem, taksativno naštetim v 9. členu Uredbe (EU) 2020/852, in sicer k blažitvi podnebnih sprememb, prilagajanju podnebnim spremembam, trajnostni rabi ter varstvu vodnih in morskih virov, prehodu na krožno gospodarstvo, preprečevanju in nadzorovanju onesnaževanja, varstvu in ohranjanju biotske raznovrstnosti in ekosistemov. Pričakuje se tudi, da investitor oziroma prejemnik spodbude v svoji strategiji upošteva tudi 6. poglavje (Okolje) dokumenta Smernice OECD za večnacionalne družbe, izdanega leta 2011 in dostopnega na spletni strani https://www.gov.si/assets/ministrstva/MGRT/Dokumenti/DIPT/Smernice\_OECD\_za\_vecnacionalne\_druzbe.pdf.

Gospodarska dejavnost lahko znatno prispeva k snovni učinkovitosti na več načinov. Med drugim lahko poveča trajnost, popravljivost, nadgradljivost in možnost ponovne uporabe proizvodov in vhodnih surovin ali zmanjša uporabo virov z zasnovo in izbiro materialov, olajša preoblikovanje, razstavljanje in demontažo v vseh sektorjih, predvsem pa v stavbnem in gradbenem sektorju, zlasti z zmanjšanjem uporabe materialov in spodbujanjem njihove ponovne uporabe. Lahko tudi znatno prispeva k okoljskemu cilju prehoda na krožno gospodarstvo z razvojem poslovnih modelov »proizvod kot storitev« in krožnih vrednostnih verig, in sicer z namenom, da bi proizvodi, sestavni deli in materiali čim dlje ohranili svojo največjo uporabnost in vrednost. Vsakršno zmanjšanje vsebnosti nevarnih snovi v materialih in proizvodih v celotnem življenjskem ciklu, vključno z zamenjavo teh snovi z varnejšimi alternativami, mora biti v skladu s pravom Evropske unije. Gospodarska dejavnost lahko bistveno prispeva k okoljskemu cilju prehoda na krožno gospodarstvo, tudi z zmanjšanjem živilskih odpadkov pri izdelavi, predelavi, proizvodnji ali distribuciji hrane.

Najboljša razpoložljiva tehnologija ali najboljše razpoložljive tehnike so tiste, ki so jih odobrili zakonodajalci ali regulatorji za izpolnjevanje izhodnih standardov za določen postopek, kot je zmanjšanje onesnaževanja. Referenčni dokumenti o najboljših razpoložljivih tehnologijah (BREF) so dosežek »seviljskega procesa«. Večina referenčnih dokumentov BREF zajema posebne kmetijsko-industrijske dejavnosti; taki referenčni dokumenti BREF se imenujejo »sektorski referenčni dokumenti BREF«. Vendar pa obstajajo tudi številni »horizontalni referenčni dokumenti BREF«, ki obravnavajo medsektorska vprašanja, kot so energetska učinkovitost, industrijski sistemi hlajenja ali emisije iz skladišč, ki so pomembni za industrijsko proizvodnjo na splošno. Za spremljanje emisij v zrak in vodo iz naprav je bil razvit poseben referenčni dokument BREF, ki se imenuje ROM. Vsi posodobljeni referenčni dokumenti BREF, ki se bodo uporabljali pri preverjanju usklajenosti s standardom »najboljša razpoložljiva tehnologija«, so na voljo na spletni strani https://www.eea.europa.eu/themes/air/links/guidance-and-tools/eu-best-available-technology-reference.

Navedeni člen v četrtem odstavku pojasnjuje, da se kot merila, ki prispevajo k zelenemu prehodu, upoštevajo merila, po katerih se presoja okoljski vidik investicije, in sicer vpliv gospodarske družbe in investicije na okolje, prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja, prispevek investicije na področju blažitve podnebnih sprememb ter prispevek gospodarske družbe k okoljski odgovornosti lokalnega okolja in razogljičenju prometnega sektorja.

Načelo, da se ne sme škodovati bistveno, je pravni standard, ki ga slovenski pravni red še ne pozna. Vsebinsko ga je treba napolniti s smiselno uporabo Tehničnih smernic za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost, ki so prvotno namenjene državam članicam Evropske unije pri pripravi NOO. Bistvo načela je v zahtevi po izogibanju bistvenemu škodovanju kateremu koli okoljskemu cilju, in sicer blažitvi podnebnih sprememb, prilagajanju podnebnim spremembam, trajnostni rabi ter varstvu vodnih in morskih virov, prehodu na krožno gospodarstvo, preprečevanju in nadzorovanju onesnaževanja ter varstvu in ohranjanju biotske raznovrstnosti in ekosistemov. Namen teh smernic je pojasniti, kaj pomeni načelo, da se ne škoduje bistveno, kako naj bi se uporabljalo v okviru mehanizma za okrevanje in odpornost ter kako lahko države članice oziroma smiselno investitor ali prejemnik spodbude dokažejo, da so njihovi projekti usklajeni s tem načelom. Tretji del obravnavanih smernic predvideva konkretni postopek za presojo držav članic, da so ukrepi usklajeni z načelom, da se ne škoduje bistveno. Izvajalski organ, ki bo odgovoren za pripravo javnega razpisa na podlagi ZSInv in pripadajoče uredbe, se bo smiselno oprl na ta postopek in ga prilagodil izvajanju konkretnih investicij, ki bodo podprte iz sredstev mehanizma za okrevanje in odpornost. Treba bo upoštevati življenjski cikel proizvodov in storitev, ki jih zagotavlja gospodarska družba, poleg vpliva same gospodarske družbe na okolje, vključno z dokazi iz obstoječih ocen življenjskega cikla, zlasti z upoštevanjem njihove proizvodnje, uporabe in konca življenjske dobe. Peti odstavek novega 7.a člena za namen ugotavljanja izpolnjevanja pogoja, ali bo investicija izvedena v skladu z načelom, da se ne škoduje bistveno, določa dejavnosti, za katere se šteje, da škodujejo enemu od šestih okoljskih ciljev, in zato spodbude za investicije v te dejavnosti niso dovoljene.

V skladu z zadnjimi spremembami določil 49. točke 2. člena Uredbe 651/2014/EU se zaradi potrebe po zagotovitvi večje jasnosti določbe, s katero se opredeljuje izraz investicija, eksplicitno navede, da investicija v primeru že ustanovljene oziroma delujoče gospodarske družbe pomeni širitev zmogljivosti te gospodarske družbe.

**K 9. členu (vpliv investicije na regijo)**

Ta člen določa, kako se na podlagi meril iz te uredbe ugotavlja ekonomski, okoljski, prostorski in socialni vpliv investicije na regijo. Uporablja se za ugotavljanje prednosti, pomanjkljivosti in posledic odločitve o realizaciji načrtovane investicije z vidika vpliva na regijo.

Za presojo ekonomskega vidika investicije se preverjata merilo stopnja tehnološke zahtevnosti investicije in merilo prednostna področja.

Pri merilu stopnja tehnološke zahtevnosti investicije se ocenjuje intenzivnost raziskav in razvoja v končnem izdelku oziroma storitvi kot rezultatu investicije na ravni dvomestne klasifikacije dejavnosti, v katero se investicija uvršča. Navedena opredelitev temelji na dokumentu OECD, ki je dostopen na spodaj navedeni povezavi, v tabeli na strani 21 z naslovom »Annex 2. R&D intensity classification at a two-digit level«. Povezava do dokumenta:

<https://www.oecd-ilibrary.org/docserver/5jlv73sqqp8r-en.pdf?expires=1530881206&id=id&accname=guest&checksum=BF488301EFB4085F39B57E1BEF476DBC>.

V nadaljevanju se med ekonomske vidike investicije uvršča merilo prednostna področja, ki je podrobneje pojasnjeno v nadaljevanju pri obrazložitvi k 11. členu.

V skladu s cilji in namenom novele ZSInv-A ter zavezami NOO se določijo zelena merila, in sicer v okviru okoljskih vidikov investicije, tako da se posebej opredeljujejo vpliv gospodarske družbe in investicije na okolje, prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja, prispevek investicije na področju blažitve podnebnih sprememb ter prispevek gospodarske družbe k okoljski odgovornosti lokalnega okolja in razogljičenju prometnega sektorja.

Pri merilu vpliv gospodarske družbe in investicije na okolje se ocenjujejo tri področja, in sicer:

* sistemi ravnanja z okoljem,
* analiza LCA za izdelek, proces ali storitev, ki bo rezultat investicije, in
* okoljski znaki za izdelek, ki bo rezultat investicije, ali za drug izdelek, s katerim je storitev ali proces, ki bo rezultat investicije, povezan.

V zvezi s podmerilom, ki se nanaša na področje sistema ravnanja z okoljem, se ocenjuje, ali ima gospodarska družba pridobljen okoljski certifikat za izpolnjevanje standarda ISO 14001 ali registracijo organizacije v sistem Emas, oziroma se gospodarska družba zaveže, da bo v dveh letih po zaključku investicije pridobila navedeni certifikat oziroma registracijo. ISO 14001 je mednarodni standard, ki zajema obvladovanje okoljskih vidikov proizvodne ali storitvene dejavnosti ter obsega izpolnjevanje zakonskih zahtev, učinkovito izkoriščanje virov in preprečevanje onesnaževanja okolja. Shema EMAS (ECO – Management and Audit Scheme – sistem Evropske unije za okoljevarstveno vodenje organizacij) je namenjena spodbujanju primernejšega ravnanja z okoljem in obveščanju javnosti o vplivih njihovih dejavnosti na okolje. Okoljska izjava je glavni način seznanjanja javnosti z rezultati nenehnega izboljševanja učinkov ravnanja z okoljem, hkrati je izjava tudi priložnost za promocijo pozitivne podobe organizacije pri kupcih, dobaviteljih, okolici, pogodbenikih in zaposlenih.

V zvezi s podmerilom, ki se nanaša na področje analize LCA (Life Cycle Assessment – celostno vrednotenje okoljskih vplivov), se ocenjuje, ali je bila v gospodarski družbi za izdelek, proces ali storitev, ki bo rezultat investicije, narejena analiza LCA, ki za izdelek, proces ali storitev izkazuje manjši okoljski vpliv od vpliva ob oddaji vloge oziroma primerjalno glede na vpliv sorodnega izdelka, procesa ali storitve na trgu.

V zvezi s podmerilom, ki se nanaša na področje okoljskih znakov za izdelek, se ocenjuje, ali bo gospodarska družba v šestih mesecih po zaključku investicije za izdelek, ki bo rezultat investicije, ali za drug izdelek, s katerim je storitev ali proces, ki je rezultat investicije, povezan in ki je vključen v sistem podeljevanja okoljskih znakov, pridobila okoljski znak tipa I (v skladu s SIST EN ISO 14024). Navedeno označevanje je uveljavljeno v življenjskem krogu izdelka in zagotavlja, da se izdelki proizvedejo, uporabljajo in odlagajo na trajnosten in okolju prijazen način. Znak tipa I (SIST EN ISO 14024) označuje izdelke, ki temeljijo na presoji okoljskih vplivov življenjskega kroga izdelka. Okoljske zahteve je postavil neodvisni organ, spremljajo pa jih z revizijskim postopkom. Certificiranje s strani zunanjega neodvisnega preveritelja zagotavlja preglednost in verodostojnost. V to kategorijo spada večina uradnih nacionalnih in večnacionalnih shem znakov za okolje v Evropi (EU marjetica, Modri Angel, Nordijski labod). Znak za okolje je prostovoljno pridobljena oznaka, ki jo potrdi tretja stranka. Temelji na multiplikativnih okoljskih zahtevah in znanstveno pridobljenih podatkih (LCA).

Pri merilu prispevek investicije na področju prehoda na krožno gospodarstvo, vključno s preprečevanjem in nadzorovanjem onesnaževanja, se ugotavlja, ali je za izdelek oziroma storitev oziroma proces kot rezultat investicije izkazan prispevek h kateremu od naslednjih podpodročij:

a) učinkovitejša raba naravnih virov, vključno s trajnostnim virom biomase in drugih surovin, tudi z:

– zmanjšanjem uporabe primarnih surovin ali povečanjem uporabe stranskih proizvodov in sekundarnih surovin ali

– ukrepi za učinkovito rabo virov (razen za energetsko učinkovitost);

– učinkovitejšim ravnanjem s tlemi, vključno z omejevanjem poseganja na kmetijska in gozdna tla ter prekrivanja tal z nepropustnimi materiali;

b) povečana trajnost, podaljšana uporaba izdelkov, popravljivost, nadgradljivost, možnost spremembe namena, možnost ponovne uporabe proizvodov;

c) povečana možnost recikliranja izdelkov, vključno z možnostjo recikliranja posameznih materialov, ki jih vsebujejo ti izdelki, med drugim z nadomestitvijo ali zmanjšano uporabo materialov, ki jih ni mogoče reciklirati;

č) bistveno zmanjšana vsebnost nevarnih snovi ter njihova nadomestitev v materialih in proizvodih v vsej njihovi življenjski dobi, tudi z zamenjavo takih snovi z varnejšimi alternativami in zagotavljanjem sledljivosti;

d) preprečevanje ali zmanjšanje nastajanja odpadkov;

e ponovna uporaba in recikliranje, pri čemer se zagotovi, da se predelani materiali reciklirajo kot visokokakovostne sekundarne surovine v proizvodnji, s čimer se prepreči zmanjšanje kakovosti materiala pri recikliranju;

f) preprečevanje ali zmanjševanje emisij onesnaževal, razen toplogrednih plinov, v zrak, vodo ali tla;

g) čiščenje komunalnih, industrijskih ali padavinskih odpadnih voda ali mešanice odpadnih voda za ponovno uporabe očiščene vode;

h) sprememba poslovnega modela s ponujanjem storitev namesto proizvoda.

Pri ocenjevanju se upošteva tudi posredni prispevek izdelka, storitve ali procesa kot rezultata investicije (prek drugega izdelka, storitve ali procesa) h kateremu koli navedenemu podpodročju.

Pri merilu prispevek investicije na področju blažitve podnebnih sprememb se ugotavlja, ali je za izdelek oziroma storitev oziroma proces kot rezultat investicije izkazan prispevek h kateremu od naslednjih podpodročij:

a) ustvarjanje, prenašanje, shranjevanje, distribucija ali uporaba energije iz obnovljivih virov (kar zajema energijo iz obnovljivih nefosilnih virov, na primer vetrno, sončno (sončni toplotni in sončni fotovoltaični viri) in geotermalno energijo, energijo okolice, energijo plimovanja, valovanja in drugo energijo oceanov, vodno energijo ter energijo iz biomase, deponijskega plina, plina, pridobljenega z napravami za čiščenje odplak, in bioplina), vključno z uporabo inovativne tehnologije, s katero bi bilo v prihodnje mogoče doseči znatne prihranke, ali s potrebno okrepitvijo ali razširitvijo omrežja;

b) izboljšanje energetske učinkovitosti in zmanjšanje izpustov toplogrednih plinov;

c) povečanje čiste ali podnebno nevtralne mobilnosti;

č) intenzivnejša uporaba tehnologij za okoljsko varno zajemanje in uporabo ogljika ter tehnologij za zajemanje in shranjevanje ogljika, ki zagotavljajo neto zmanjšanje emisij toplogrednih plinov;

d) proizvodnja čistih in učinkovitih goriv iz obnovljivih ali ogljično nevtralnih virov.

Pri ocenjevanju se upošteva tudi posredni prispevek izdelka, storitve ali procesa (prek drugega izdelka, storitve ali procesa) h kateremu koli navedenemu podpodročju.

Pri merilu prispevek gospodarske družbe k okoljski odgovornosti lokalnega okolja in razogljičenju prometnega sektorja se ugotavlja, ali je za gospodarsko družbo izkazano, da:

* spodbuja zaposlene k uporabi prevoza z nižjim ogljičnim odtisom (pomoč pri organizaciji skupnih prevozov, izgradnja kolesarnic s priključki za polnjenje e-koles, razpolaganje z električnimi kolesi (e-kolesa) za službeno uporabo ali javno izposojo (na podlagi koncesijske pogodbe oziroma javno-zasebnega partnerstva));
* ima polnilnice za električna vozila, vodikove polnilnice, ki stojijo oziroma bodo stale v bližini gospodarske družbe in so oziroma bodo namenjene polnjenju vozil za zaposlene oziroma javno uporabo;
* ima logistiko produktov oziroma storitev gospodarske družbe organizirano na način, da prispeva oziroma bo prispevala k čisti in trajnostni mobilnosti oziroma razogljičenju prometnega sektorja;
* spodbuja k okoljsko prijaznejši skrbi za okolico (zmanjševanje oziroma opuščanje košnje zelenic, postavitev hotelov za žuželke, postavitev čebelnjaka v bližini družbe, pogozdovanje, lokalno pridelana hrana in tako dalje);
* izobražuje zaposlene in njihove družinske člane ter se povezuje z lokalnimi ustanovami na področju okolju bolj prijaznega delovanja v vsakdanjem življenju;
* najema »zelene poklice« za zniževanje ogljičnega odtisa podjetja.

V četrtem odstavku se prostorski vidik investicije presoja po dveh merilih, in sicer glede na:

– usklajenost načrtovane investicije z namensko rabo prostora, določeno v prostorskih aktih, pri čemer se ocenjuje umeščenost investicije glede na namensko rabo prostora, in sicer, ali gre za razvrednoteno območje z ustrezno namensko rabo, obstoječo obrtno-poslovno cono z ustrezno namensko rabo prostora, določeno v izvedbenih prostorskih aktih, ali za drugo območje z ustrezno namensko rabo prostora ter

– učinke investicije na skladen regionalni razvoj, pri čemer se ocenjuje, v katero regijo bo investicija umeščena, saj so učinki investicije na razvoj regije z vidika zaposlovanja, spodbujanja komplementarnih dejavnosti v regiji, zvišanja blaginje prebivalstva še toliko bolj pomembni za regije z najvišjim indeksom ogroženosti. Indeksi ogroženosti posameznih regij so opredeljeni v Pravilniku o razvrstitvi razvojnih regij po stopnji razvitosti za programsko obdobje 2021–2027 (Uradni list RS, št. 118/21) na spletni strani: <https://www.uradni-list.si/glasilo-uradni-list-rs/vsebina/2021-01-2545/pravilnik-o-razvrstitvi-razvojnih-regij-po-stopnji-razvitosti-za-programsko-obdobje-2021-2027>.

Prav tako se v petem odstavku določajo merila socialnega vidika investicije, in sicer s presojo prispevka gospodarske družbe k digitalni preobrazbi in sodelovanja gospodarske družbe z lokalnim okoljem ali širšo skupnostjo.

Prispevek gospodarske družbe k digitalni preobrazbi se ocenjuje glede na to, ali:

* ima gospodarska družba digitalno strategijo za preoblikovanje poslovanja;
* ima dostop do interneta za službene namene več kot polovica zaposlenih;
* ima spletno stran ali uporablja dva ali več družbenih medijev, uporablja družabna omrežja (na primer Facebook, LinkedIn), spletne strani za delitev multimedijskih vsebin (na primer Instagram, YouTube), ima svoj blog ali uporablja mikroblog (na primer Twitter) ali uporablja orodja za izmenjavo znanj, ki temeljijo na Wiki;
* najema storitve računalništva v oblaku;
* uporablja naprednejše digitalne tehnologije: umetno inteligenco ali internet stvari oziroma najema srednje ali naprednejše storitve računalništva v oblaku;
* uporablja programsko rešitev ERP (Enterprise Resource Planning) ali programsko rešitev za upravljanje odnosov s strankami (CRM – Customer Relationship Management) ali programsko rešitev za upravljanje človeških virov (HRM) ali programsko rešitev za brezpapirno poslovanje (na primer dokumentarni sistem);
* je več kot 1 odstotek svojega prihodka v prejšnjem letu ustvarila s prodajo prek računalniških omrežij – spletnih strani ali računalniške izmenjave podatkov (RIP);
* uporablja orodja za podporo timskega dela in sodelovanja (na primer MS Teams, Slack);
* uporablja pametne naprave ali sisteme;
* skrbi za zagotavljanje kibernetske varnosti z ustrezno nameščeno in upravljano požarno pregrado nove generacije, z vpeljavo in rednim preverjanjem postopkov prepoznavanja varnostnih incidentov in odziva na zaznane incidente, z ozaveščanjem in rednim izobraževanjem zaposlenih glede informacijske varnosti ali drugimi zaščitnim ukrepi, ki so sprejeti za zaščito informacijskih sistemov in uporabnikov pred nepooblaščenimi dostopi in napadi ter pomenijo obrambo računalnikov, strežnikov, mobilnih naprav, elektronskih sistemov, omrežij in podatkov pred zlonamernimi napadi.

Merilo, ki se nanaša na sodelovanje gospodarske družbe z lokalnim okoljem ali širšo skupnostjo, se ocenjuje glede na partnerstva z lokalnimi gospodarskimi družbami (na primer dobavitelji), z razvojnimi in izobraževalnimi institucijami ter glede na sodelovanje z lokalnimi skupnostmi in negovanjem vzajemno koristnih razmerij z njimi: spodbuja nepridobitne dejavnosti, družbenokoristne dejavnosti in drugo.

Podrobnejša presoja teh meril se določa v prilogi te uredbe.

**K 10. členu (izvedljivost in upravičenost investicije)**

Ta člen določa, da se ekonomska, finančna, tehnična, prostorska in tehnološka izvedljivost ter upravičenost ugotavljajo na podlagi investicijskega programa, ki ga zagotovi investitor in potrdi s pisnim sklepom. Osnovni pogoj za izvedbo investicije namreč temelji na zahtevi, da je investicijski projekt tehnično, tehnološko, ekonomsko, finančno, pravno, ekološko in drugače izvedljiv in da pomeni sprejemljivo raven tveganja pri realizaciji investicije.

Za presojo izvedljivosti in upravičenosti investicije se lahko uporabljajo različne analize/metode, kot na primer analiza stroškov in koristi, s katero ovrednotimo čim več stroškov in koristi projekta v denarni enoti, analiza ovrednotenja projektnih tveganj (tveganje razvoja, izvedbe in obratovanje projekta) in splošnih tveganj (politična in druga), analiza občutljivosti projekta, ki je analiza učinkov sprememb nekaterih ključnih predpostavk (povečanje investicijske vrednosti, zmanjšanje prihodkov, povečanje stroškov), analiza vplivov na okolje, analiza zaposlovanja in tako dalje.

**K 11. členu (merilo prednostna področja)**

Ta člen pojasnjuje merilo prednostna področja, med katere se v skladu z NOO uvrščajo naslednji sektorji:

– napredna avtomobilska industrija in mobilnost,

– proizvodnja strojev in izdelkov iz kovin,

– sektor hrane in pijače,

– sektor informacijske in komunikacijske tehnologije,

– proizvodnja električne opreme ter

– farmacevtska industrija in proizvodnja medicinske opreme.

**K 12. členu (vrednost meril)**

12. člen uredbe sledi naboru meril, ki jih navajamo v predhodni obrazložitvi. Po predlogu uredbe bo vsaka investicija določala deset meril, ki skupaj omogočajo pridobitev 100 točk. Pri tem je 16 točk namenjenih ekonomskemu vidiku investicije (dve merili), 50 točk okoljskemu vidiku (štiri merila), 18 točk prostorskemu vidiku (dve merili) in 16 točk socialnemu vidiku (dve merili).

Poleg navedenih meril se preverja še dodatno merilo, katerega namen je dodelitev dodatnih 10 točk, če bo investicija izvedena na enem od obmejnih problemskih območij ali na območju Triglavskega narodnega parka. Zakon o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O) v šestem odstavku 11. člena določa, da se v postopkih dodeljevanja sredstev pravnim osebam, ki med drugim spodbujajo uporabo najboljših razpoložljivih tehnik, ki spodbujajo okoljsko primerne gospodarske dejavnosti, ki prispevajo k ohranjanju poseljenosti in preskrbi prebivalcev narodnega parka in tako dalje in ki izpolnjujejo razpisne pogoje, prednostno dodeljevanje spodbud in sofinanciranje projektov, investicij in izvajanja dejavnosti zagotavlja s pripisom dodatnih točk, v višini 10 odstotkov od najvišjega mogočega števila točk. Podobno Zakon o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820), [57/12](http://www.uradni-list.si/1/objava.jsp?sop=2012-01-2406), [46/16](http://www.uradni-list.si/1/objava.jsp?sop=2016-01-1996) in [18/23](http://www.uradni-list.si/1/objava.jsp?sop=2023-01-0348) – ZDU-1O) v drugem odstavku 24. člena določa, da so obmejna problemska območja, ki so določena v Uredbi o določitvi obmejnih problemskih območij (Uradni list RS, št. 22/11, 97/12, 24/15, 35/17,101/20 in 112/22), prednostna območja vseh razvojnih politik. Proračunski uporabniki upoštevajo obmejna problemska območja pri pripravi sektorskih programov in v razpisnih merilih javnih razpisov, ki jih izvajajo na območju celotne države. Del finančnih sredstev namenijo vlagateljem z obmejnih problemskih območij ali določijo projektom s teh območij dodatne točke pri izboru. Glede na navedeno bodo investicije na obmejnih problemskih območjih ali na območju Triglavskega narodnega parka ocenjene z dodatnim številom točk v višini 10 odstotkov od najvišjega mogočega števila točk.

V skladu s cilji in namenom novele ZSInv-A ter zavezami NOO uredba pomembno krepi skupno težo okoljskih meril v okviru presoje investicije (50-odstotni delež vsote točk pri merilih od 1 do 10).

Podrobnejša presoja elementov posameznih meril in njihova evalvacija se določata v prilogi k tej uredbi.

**K 13. členu (višina spodbude)**

13. člen določa, da so največje intenzivnosti pomoči določene z uredbo, ki ureja karto regionalne pomoči, oziroma z Uredbo 651/2014/EU, ki določa najvišji znesek pomoči za naložbe za mala in srednje velika podjetja (v nadaljnjem besedilu: MSP).

Dikcija člena omogoča, da imajo investicijske spodbude poleg značaja regionalnih državnih pomoči tudi značaj pomoči za naložbe za MSP. Z odpravljanjem omejitev prikrajšanih regij regionalna pomoč spodbuja gospodarsko, socialno in ozemeljsko kohezijo držav članic in Evropske unije kot celote. Namen regionalne pomoči je pomagati pri razvoju najbolj prikrajšanih območij; iz navedenega razloga iz upravičenosti lahko izpadejo določena območja v zahodnem delu Slovenije, kjer pa se naložbena dejavnost s strani gospodarskih subjektov sicer izvaja enako intenzivno. Z namenom preprečitve diskriminacije in neenakega obravnavanja dodeljevanja spodbud za izvajanje investicij le na podlagi lokacije izvedbe investicije se MSP s teh območij omogoči dodeljevanje spodbud po pravilih navedene uredbe, ki veljajo za naložbe za MSP.

V členu je opredeljen tudi veliki investicijski projekt. Navedena opredelitev je usklajena z dikcijo »velikega naložbenega projekta« iz 52. točke v povezavi z 20. točko 2. člena Uredbe (EU) 651/2014.

Člen v skladu z Uredbo 651/2014/EU in Uredbo o karti regionalne pomoči opredeljuje način izračuna najvišje dovoljene višine spodbude za investicijo, katere vrednost upravičenih stroškov presega 50.000.000 EUR.

V skladu z zadnjimi spremembami določil Uredbe 651/2014/EU je predhodna individualna priglasitev spodbude pri Evropski komisiji po novem potrebna, če upravičeni stroški investicije presežejo 110.000.000 EUR (prej 100.000.000 EUR). Posledično se spremeni tudi izračun prilagojenega zneska pomoči po enačbi, kot jo določa Uredba 651/2014/EU. V šestem odstavku je v skladu z zadnjimi spremembami Uredbe 651/2014/EU posodobljena opredelitev izraza enotna investicija. Del enotne investicije je samo vsaka investicija v zvezi z enako ali podobno dejavnostjo, ki jo je začela gospodarska družba (na ravni skupine) v treh letih od datuma začetka izvajanja pri drugi investiciji, ki prejema državno pomoč, v isti regiji na ravni 3 standardne klasifikacije teritorialnih enot.

Člen tudi določa, da mora upravičenec spodbude, da je investicija lahko uspešna, zagotoviti finančni prispevek v višini vsaj 25 odstotkov upravičenih stroškov, in sicer iz lastnih sredstev ali z zunanjim financiranjem, v obliki, ki ne zajema nobene javne finančne podpore.

Člen določa tudi pravila o kumulaciji pomoči, kot so predpisana z Uredbo 651/2014/EU.

**K 14. členu (pomoči za naložbe za MSP)**

14. člen v prvem odstavku opredeljuje najvišji znesek pomoči za naložbe za MSP, v drugem in tretjem odstavku pa prag za priglasitev na podjetje in investicijo.

V skladu z zadnjimi spremembami določil Uredbe 651/2014/EU je predhodna individualna priglasitev spodbude pri Evropski komisiji potrebna, če višina pomoči za naložbe za MSP presega 8.250.000 EUR na podjetje in investicijo (prej 7.500.000 EUR).

**K 15. členu (prenehanje veljavnosti)**

Člen določa, da se z začetkom veljavnosti nove Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo, ki je konsolidirano besedilo vseh njenih predhodnih uredb, te razveljavijo z dnem sprejetja nove konsolidirane verzije uredbe.

**K 16. členu (začetek veljavnosti)**

Člen določa, da uredba začne veljati naslednji dan po objavi v Uradnem listu Republike Slovenije. Do začetka veljavnosti sprememb ZSInv in te uredbe dodeljevanje spodbud od 31. decembra 2023 dalje ni več v skladu z evropsko zakonodajo, posledično pa dodeljevanje spodbud po zakonu in tej uredbi niti ni mogoče, kar lahko povzroči tudi gospodarsko škodo državi. Morebitni investitorji se namreč v času, ko dodeljevanje spodbud v Republiki Sloveniji ni mogoče, lahko odločijo, da bodo namesto v Republiki Sloveniji investirali v drugih državah. V skladu z navedenim se predlaga, da ta uredba začne veljati takoj naslednji dan po objavi v Uradnem listu Republike Slovenije.